ΚΑΝΟΝΙΣΜΟΣ ( ΕΟΚ ) αριθ . 212/91 ΤΗΣ ΕΠΙΤΡΟΠΗΣ της 29ης Ιανουαρίου 1991 για την τροποποίηση του κανονισμού ( ΕΟΚ ) αριθ . 915/89 για λεπτομέρειες εφαρμογής καθεστώτος απαλλαγής από εισφορές συνυπευθυνότητας στον τομέα των σιτηρών υπέρ των παραγωγών που έχουν συμμετάσχει στο καθεστώς της προσωρινής παύσης καλλιέργειας αροσίμων γαιών

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη :

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό ( ΕΟΚ ) αριθ . 2727/75 του Συμβουλίου της 29ης Οκτωβρίου 1975 περί κοινής οργανώσεως της αγοράς στον τομέα των σιτηρών ( 1 ), όπως τροποποιήθηκε τελευταία από τον κανονισμό ( ΕΟΚ ) αριθ . 3577/90 ( 2 ), και ιδίως το άρθρο 4 παράγραφος 5,

τον κανονισμό ( ΕΟΚ ) αριθ . 797/85 του Συμβουλίου της 12ης Μαρτίου 1985 για τη βελτίωση της αποτελεσματικότητας των γεωργικών διαρθρώσεων ( 3 ), όπως τροποποιήθηκε τελευταία από τον κανονισμό ( ΕΟΚ ) αριθ . 3577/90, και ιδίως το άρθρο 1α παράγραφος 6,

Εκτιμώντας :

ότι ο κανονισμός ( ΕΟΚ ) αριθ . 915/89 της Επιτροπής ( 4 ) προβλέπει ότι η απόδοση των εισφορών συνυπευθυνότητας για τους παραγωγούς που έχουν συμμετάσχει στο καθεστώς της προσωρινής παύσης καλλιέργειας αροσίμων γαιών στα πλαίσια του κανονισμού ( ΕΟΚ ) αριθ . 797/85 γίνεται το αργότερο στις 31 Δεκεμβρίου που έπεται του τέλους της περιόδου εμπορίας για την οποία χορηγήθηκε η εν λόγω ενίσχυση -

ότι, εξάλλου, σύμφωνα με τις διατάξεις του άρθρου 4 του κανονισμού ( ΕΟΚ ) αριθ . 915/89, η απόδοση της ενισχύσεως στους μικρούς παραγωγούς σιτηρών που προβλέπεται από τον κανονισμό ( ΕΟΚ ) αριθ . 729/89 του Συμβουλίου της 20ής Μαρτίου 1989 περί γενικών κανόνων του ειδικού καθεστώτος που εφαρμόζεται στους μικρούς παραγωγούς στα πλαίσια του καθεστώτος συνυπευθυνότητας στον τομέα των σιτηρών ( 5 ), όπως τροποποιήθηκε από τον κανονισμό ( ΕΟΚ ) αριθ . 1347/90 ( 6 ), μπορεί να τροποποιηθεί κατά προτεραιότητα - ότι, για διοικητικούς λόγους, είχε προβλεφθεί ότι η εν λόγω ενίσχυση για την περίοδο 1989/90 θα έπρεπε να πληρωθεί στους δικαιούχους το αργότερο στις 28 Φεβρουαρίου 1991 - ότι, για να υπάρξει νομική συνάφεια, είναι αναγκαίο να μεταφερθεί στην ίδια ημερομηνία η προθεσμία αποδόσεως που προβλέπεται από τον κανονισμό ( ΕΟΚ ) αριθ . 915/89 -

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Σιτηρών,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ : Άρθρο 1

Το άρθρο 3 παράγραφος 1 του κανονισμού ( ΕΟΚ ) αριθ . 915/89 συμπληρώνεται από το ακόλουθο κείμενο : "Εντούτοις, η απόδοση για την περίοδο εμπορίας 1989/90 γίνεται το αργότερο στις 28 Φεβρουαρίου 1991 ." Άρθρο 2 Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων .

Εφαρμόζεται από την 1η Ιανουαρίου 1991 . Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος .

Βρυξέλλες, 29 Ιανουαρίου 1991 . Για την Επιτροπή

Ray MAC SHARRY

Μέλος της Επιτροπής ( 1 ) ΕΕ αριθ . L 281 της 1 . 11 . 1975, σ . 1 . ( 2 ) ΕΕ αριθ . L 353 της 17 . 12 . 1990, σ . 23 . ( 3 ) ΕΕ αριθ . L 93 της 30 . 3. 1985, σ . 1 . ( 4 ) ΕΕ αριθ . L 97 της 11 . 4 . 1989, σ . 9 . ( 5 ) ΕΕ αριθ . L 80 της 23 . 3 . 1989, σ . 5 . ( 6 ) ΕΕ αριθ . L 134 της 28 . 5 . 1990, σ . 12 .